
PARLAMENTUL ROMÂNIEI

CAMERA DEPUTAŢILOR 
	Comisia pentru agricultură, silvicultură, industrie alimentară şi servicii  specifice
	
	                        Bucureşti, 21.02. 2008
                         Nr.24/69


RAPORT

asupra proiectului de Lege privind completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului  transmis cu adresa nr.P.L. x 865 din 10 decembrie 2007 şi înregistrat sub nr.24/647/11.12.2007. 
La întocmirea raportului, Comisia a avut în vedere avizul favorabil al Consiliului Legislativ, avizul negativ al Comisiei juridice, de disciplină şi imunităţi şi punctul de vedere negativ al Guvernului.
Proiectul de lege are ca obiect de reglementare completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului.
Proiectul de Lege privind completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii  şi Dezvoltării Rurale.

La lucrările comisiei au fost prezenţi 25 de deputaţi, din totalul de 26 de deputaţi membri ai comisiei.

Raportul Comisiei a fost adoptat cu 20 de voturi pentru şi 5 abţineri, în şedinţa din  20.02.2008.

Proiectul de Lege a fost adoptat de Senat în şedinţa din 4 decembrie 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii, Comisia propune admiterea cu modificări  a proiectului de lege. 

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	2
	3
	4

	1. 
	Titlul legii

LEGE

privind completarea anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului
	Titlul legii

LEGE

privind completarea anexei nr.2 la Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului
	

	2. 
	ARTICOL UNIC.- După lit.c) a anexei nr.2 din Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului, publicată în Monitorul Oficial al României, Partea I, nr.1036 din 28 decembrie 2006, aprobată cu modificări şi completări prin Legea nr.125/2007, se introduce o literă nouă, lit.c1), cu următorul cuprins:

„Nr.crt.
Activităţi din sectorul vegetal

..................................................................................................................................................................................
c1) plantaţii pomicole
1.

susţinerea costurilor la tratamente fitosanitare, arături, pregătiri teren şi alte lucrări agricole în plantaţiile pomicole din sistem intensiv efectuate în anul 2007”


	Art. I - La anexa nr.2 la Ordonanţa de urgenţă a Guvernului nr.123/2006 pentru aprobarea acordării sprijinului financiar producătorilor agricoli din sectorul vegetal, zootehnic, al îmbunătăţirilor funciare şi al organizării şi sistematizării teritoriului, publicată în Monitorul Oficial al României, Partea I, nr.1036 din 28 decembrie 2006, aprobată cu modificări şi completări prin Legea nr.125/2007, după lit.c) se introduce o literă nouă, lit.c1), cu următorul cuprins:

„Nr.crt.
Activităţi din sectorul vegetal

..................................................................................................................................................................................
c1) plantaţii pomicole
susţinerea costurilor la tratamente fitosanitare, arături, pregătit teren şi alte lucrări agricole în plantaţiile pomicole în sistem intensiv şi clasic, precum şi ale plantaţiilor de arbuşti fructiferi. 
Comisia pentru agricultură


	Pentru salvarea plantaţiilor afectate de seceta excesivă din anul 2007.

	3. 
	___________________________ 
	Art.II – (1) Pentru anul 2008, susţinerea financiară a activităţilor prevăzute la lit.c1) din anexa nr.2 la Ordonanţa de urgenţă a Guvernului nr.123/2006, aprobată cu modificări şi completări prin Legea nr.125/2007, este de 1500 lei/ha şi va consta din cupoane valorice pentru achiziţionarea de insecto-fungicide şi motorină.
(2) Vor beneficia de sprijinul financiar prevăzut la alin.(1) toate societăţile agricole care au ca obiect de activitate pomicultura, indiferent de forma de organizare, asociaţiile pomicole, persoanele fizice autorizate şi persoanele fizice membri ai asociaţiilor profesionale sau ai grupurilor de producători legal constituite, care fac dovadă, cu documente, că au lucrat livezile sau arbuştii fructiferi în anul 2008.
Comisia pentru agricultură.

	Pentru salvarea plantaţiilor afectate de seceta excesivă din anul 2007.



Comisia a propus aprobarea proiectului cu 20 voturi pentru,  nici un vot împotrivă şi 5 abţineri.
             PREŞEDINTE,



 



          SECRETAR,





      Dr. Atilla KELEMEN






       Vasile MOCANU

  
Întocmit: Consilier,  dr.Anton Păştinaru

    Expert, Gheorghe Adrian Goţa 

